Rikunarita-ORG/Wikinium huggingface dataset:
# Статин

| Статин |
| --- |
| *Класа на лек* |
| Ловастатин, соединение изолирано од *Aspergillus terreus*, бил првиот статин на пазарот. |
| Употреба | Зголемено ниво на холестерол |
| Биолошки таргет | HMG-CoA редуктаза |
| ATC код | C10AA |
| Надворешни врски |
| MeSH | D019161 |
| AHFS/Drugs.com | Drug Classes |

**Статините** исто така познати како **HMG-CoA редуктаза инхибитори**, се класа на лекови кои го намалуваат нивото на липиди.

Несаканите ефекти на статините вклучуваат мускулна болка, зголемен ризик од дијабетес мелитус, и абнормални резултати на тестовите за хепатални ензими.

Заклучно со 2010 година, голем број на статини се наоѓаат во промет: аторвастатин, флувастатин, ловастатин, питавастатин, правастатин, росувастатин и симвастатин. Достапни се и комбинации на статин со друг агенс, како езетимиб/симвастатин. Во 2005, продажбата на статини во САД е проценета на околу US$18.7 милијарди. Најпродаваниот статин е аторвастатинот исто така познат како Липитор, кој во 2003 станал најпродаваниот лек во историјата. Производителот Фајзер пријавил добивка од US$12.4 милијарди во 2008.

## Несакани ефекти

Најважните несакани ефекти од употребата на статини се мускулна болка и мускулна слабост, дијабетес мелитус, хеморагичен мозочен удар и миопатија, која може да прогредира до рабдомиолиза.

## Механизам на дејство

Статините делуваат преку компетитивна инхибиција на ензимот HMG-CoA редуктаза. Овој ензим е одговорен за претворањето на 3-хидрокси-3-метил-глутарил-коензим A во мевалонат, главниот претходник во синтезата на стеролите, вклучувајќи го и холестеролот.

## Наводи
# Алел

Еден ген се состои од два алела, од кои едниот се наоѓа на хомологниот хромозом наследен од мајката, додека другиот на хомологниот хромозом наследен од таткото.
**Алелот** (од грчки αλληλος, меѓу себе) претставува алтернативна форма на еден ген. Обично постојат по два алела за даден ген, така што алелот може да се смета за "*една половина на генот*". Двата алела се наоѓаат на двата хомологни хромозоми (еден на мајчиниот, а друг на татковиот хромозом). Се разликуваат доминантни алели (или алели од див, немутиран тип) и рецесивни (мутирани) алели. Доминантните алели се означуваат секогаш со голема буква (на пример **А**), додека рецесивните со мала (**а**). Многу е важно да се познава дали еден ген е хомозиготен (се состои од два исти-доминантни **АА** или рецесивни **аа** алели) или, пак, тој е хетерозиготен (се состои од различни, доминантно-рецесивни алели **Аа**). На пример, доколку црвената боја на цветот кај едно растение е одредена од доминантниот алел **А**, а белата боја од рецесивниот алел **а**, тогаш црвена боја на цветот ќе има кај единка со хомозиготни (по доминантен алел, **АА**) или хетерозиготни (**Аа**) соматски клетки, додека белата боја на цветот ќе се јави само кај единка со рецесивна генетска градба (**аа**). Од ова може да се заклучи дека доминантните алели се "надмоќни" над рецесивните, односно при хомозиготност по доминантен алел или хетерозиготност се изразува само својството кое е детерминирано од доминантниот алел.
# Основа (геометрија)

Скелетна пирамида со нагласена **основаОснова** — страна на многуаголник или ѕид (страна) на полиедар, особено ориентирана нормално на правецот во кој се мери висината или на она што се смета за „дно“ на телото. Овој поим најчесто се применува на триаголници, паралелограми, трапези, цилиндри, конуси, пирамиди, паралелопипеди и пресечени пирамида или конус.

## Улога при пресметување на плоштина и зафатнина

Основите најчесто се користат (заедно со височините) за пресметување на плоштините и зафатнините на сликите и телата. Зборувајќи за овие процеси, големината (должина или плоштина) на основата на фигурата често се нарекува нејзина „основа“.

Со оваа употреба, плоштината на паралелограм или зафатнината на призма или цилиндар може да се пресмета со множење на нивната „основа“ со нивната висина; исто така, плоштините на триаголниците и зафатнините на конусите и пирамидите се делови од производите на нивните основи и висини. Некои фигури имаат две паралелни основи (како што се трапезите и пресечените пирамиди и конуси), и двете се користат за пресметување на обемот на сликите.

## Продолжени основи во тригонометријата

 Висината од А ја пресекува **продолжената основа** во D (точка надвор од триаголникот).
**Продолжена основа** на триаголник (конкретен случај на продолжена страна) е правата што ја содржи основата. Проширената основа е важна во контекст на тапите триаголници: висините на триаголникот од острите темиња се надворешни на триаголникот и нормално ја сечат продолжената спротивна основа (но не и самата основа).

## Поврзано

* Врв (геометрија)

## Наводи
# Жито

Производи од жито.
Пченично поле
**Житата** (**житарки**) — едногодишни растенија од семејството треви (лат. *Gramineae*). Нивните зрнести плодови се користат во човековата исхрана, прехранбената индустрија, а сеното за добиточна исхрана и постилка.

## Видови житарки

* Пченица
* Пченка
* ’Рж
* Јачмен
* Овес
* Ориз
* Просо и
* Сирак
* Пиреј

## Галерија на житарици

* Нива со зрела пченица пред жетва
* Нива со зрела пченица пред жетва
* Нива со зрела пченица пред жетва
* Класје на пченица во созревање во Македонија
* Поле со јачмен во Македонија
* Нива со созреан јачмен во Македонија
* Созреани класје на јачмен во Македонија
* Нива со созреан јачмен во Македонија
* Нива со пченка близу селото Миравци, Гевгелиско
* Зрел кочан (клавче) пченка на нива во с.Миравци, Гевгелиско
* Кочани (клавчиња) пченка на страк во фаза на зреење
* Нива со пченка близу селото Добрејци, Струмичко
* Класје зрел ориз во оризница близу Кочани
* Класје ориз во фаза на зреење
* Оризница близу Кочани
* Нива-оризница близу Кочани
* Поле со див 'рж на планината Бистра, самоникнат од некогашни посеви
* Поле со див 'рж на планината Бистра, самоникнат од некогашни посеви
* Поле со див 'рж на планината Бистра, самоникнат од некогашни посеви
* Класје од див 'рж на планината Бистра, самоникнат од некогашни посеви
* Овес во фаза на зреење во с.Колешино, Струмичко
* Овес во фаза на зреење во с.Колешино, Струмичко
* Овес во фаза на зреење во с.Колешино, Струмичко
* Нива со овес во с.Колешино, Струмичко
* Класови на тритикале
* Класови на тритикале
* Класови на тритикале
* Нива со тритикале во Струмичко

## Житото како тема во уметноста и во популарната култура

* „Полиња жито, ридишта крв“ - книга на писателката Анастасија Каракасиду.
* „’Рж“ — песна на македонскиот поет Блаже Конески од 1953 година.
* „Пченица“ — песна на македонскиот поет Блаже Конески од 1953 година.
* „Покровителoт на житото“ (српски: *Покровитељ жита*) - песна на српскиот поет Васко Попа.
* „Лежење во жито“ — расказ на македонскиот писател Бошко Смаќоски.
* „Поле со жито“ - песна на македонскиот поет Наум Целакоски од 1997 година.
* „Црвеното класје“ (српски: *Црвено класје*) – југословенски филм од 1970 година, во режија на Живоин Павловиќ.
* „Поздрав на младата житарица“ (српски: *Pozdrav Mladoj Žitarici*) — песна на српската рок-група Дисциплина кичме од 1986 година.

## Поврзано

* Псевдожитарки
* Полјоделство
* Фуражни култури
* Земјоделски култури

## Надворешни врски

* Пребарувач на цени на добиточна храна и житарки во РМ Архивирано на 3 април 2012 г. - Земјоделски пазарен инфпормативен систем (ЗПИС) (македонски)

## Наводи
# Салта (покраина)

**Салта**|

---

 *Coat of Arms* |
| **Главен град** | Салта |
| **Површина** | 155,488 km² |
| **Население** | 1,079,051 (2001) |
| **Густина** | 6.94/km² |
| **Гувернер** | Хуан Мануел Уртубеј |
| **Демоним** | *Салтенец (Salteño)* |
| **ISO 3166-2** | AR-A |
|  |
|  |

**Салта** (шпански: *Salta*) е покраина на Аргентина сместена во севернозападниот дел на земјата. Се граничи со покраините Формоса, Чако, Сантјаго дел Естеро, Тукуман и Катамарка. Исто така се граничи и со покраината Хухуј. Не север се граничи со Боливија и Парагвај и на запад со Чиле.

## Географија и клима

Високите врвови на Андите како **(Акај, Качи и Чањи)** се наоѓаат во североисточниот дел и ги прават долините попознати како *Quebrada del Toro*, и долината **Лерма**. Оваа е една од понаселените области и тука се наоѓа главниот град Салта. климата тука се одликува со топли лета (просечно од 23 °C до 40 °C) и ладни зими во кои температурата паѓа до смтзнување.

На исток во околината на областа Гран Чако, климата е посубтропска и тука се наоѓа џунглата Јунгас во националниот парк Ел Реј.

Најголеми реки се Пилкомајо, Бермехо и **Хураменто**, која подоцна станува река Саладо. Покраината Салта е е сместена во многу трусно подрачје, каде има многу земјотреси, како катастрофалните од 1692 и 1948 година.

## Стопанство

Земјоделството и дериватната индустрија се водечки во покраината. Најпознати култури кои се извезуваат се Тутун, шеќерна трска и винарството. Исто така многу се одгледува пченка, грашок, лимони, банана, и домати.

## Туризам

Колонијални градби во Салта
Салта е дом на голем број природни, културни и историски атракции.

Градот Салта е најважно туристичко одредиште и центар на сите збиднувања. најзначајни места за посета се многуте колонијални куќи и катедрали, археолошкиот музеј во кој има 3 замрзнати мумии од времето на царството на Инките, кои се најдени во вулканот на 6.700 м Лулаилако.

## Административна поделба

Салта е поделена на 23 департмани (шпански: *departamentos*).

*
*
*
*
*
*
*
*
*
*

## Надворешни врски

* Покраински портал (шпански)

## Поврзано

* Административна поделба на Аргентина
# Алјаска

|  |
| --- |
| **АлјаскаState of Alaska |
|

|  |  |
| --- | --- |
|  |  |
| Знаме | Печат |
| *Прекар(и): The Last Frontier* |
| *Гесло: North to the Future* |
|  |

 |
| **Службен јазик** | нема |
| **Говорени јазици** | Англиски 85,7%, домороден северно- американски 5,2%, шпански 2,9% |
| **Главен град** | Џуно |
| **Најголем град** | Енкориџ |
| **Површина** | 1. место |
|  - Вкупно | 1 717 855 км² |
|  - Широчина | 1 300 км |
|  - Должина | 2 380 км |
|  - % вода | 13,77 |
|  - Гео. ширина | 51°20'N до 71°50'N |
|  - Гео. должина | 130°W до 172°E |
| **Население** | 47. место |
|  - Вкупно | 626 932 (663 661 од 2006) |
|  - Густина | 0,42/км² (50. место) |
| **Надм. вис.** |   |
|  - Највисока точка | Маунт Мекинли 6 193,7 м |
|  - Најниска точка | Тихи Океан 0 м |
| **Влез во сојузот** | 3 јануари 1959 (49) |
| **Гувернер** | Сара Палин (Р) |
| **Сенатори**  | Тед Стивенс (Р) Лиза Мурковски (Р) |
| **Делегација на конгресот** |
| **Часовен појас** | {{{часовен појас}}} |
| **Кратенки** | AK US-AK |
| **Портал** | www.alaska.gov |

**Алјаска** — американска сојузна држава со главен град Џуно. САД ја купила Алјаска од Русија во 1867 и била вклучена како држава во 1959.

## Географија

Денали е највисокиот врв во Северна Америка
Алјаска претставува најголема држава во САД зафаќа површина од 1.717.855 км2, и на тој простор живее население од 663.661 жител. Нејзината територија е составена најмногу од планини, на кои има активни вулкани и многу ледници. Во Алјаска се наоѓа највисокиот врв во Северна Америка Макинли висок 6.149 м. Климата на Алјаска е супполарна, а во делови на приморјето застапена е и умерено континентална клима. Најголема река во Алјаска е Јукон, таа има и многу езера. Од рудното богатство во Алјаска најмногу е застапено: златото, среброто, бакарот, платината, оловото, ураниумот и др.

## Историја

Првата населба во Алјаска била формирана на 9 април 1867 година од страна на Русите, подоцна Pусите Алјаска ја продале на САД за сума од 7.200.000 долари.

## Демографија

Поголемиот дел од населението го сочинуваат: Ескимите, Инуитите, Индијанците, многу белци и помал дел црнци.

## Поврзано

* Руска Америка

## Наводи
# Карелски јазик

| Карелски јазик |
| --- |
| karjal kariela karjala |
| Застапен во | Русија, Финска |
| Подрачје | Република Карелија, Тверска област |
| Народ | Карелијци |
| Говорници | (35,000 во 1994–2010 г.)e17 |
| Јазично семејство | уралско
* балтофински
	+ источни
		- **карелски јазик**
 |
| Писмо | карелска азбука |
| Признаен како малцински во |  Финска Република Карелија |
| Јазични кодови |
| ISO 639-2 | krl |
| ISO 639-3 | krl |
|  |
|

 |

**Карелски** (*karjala*, *karjal* или *kariela*) — балтофински јазик, дел од групата на уралски јазици. Карелскиот се зборува во руската Република Карелија. Карелскиот е сроден со финскиот јазик и некои фински јазичари го сметаат карелскиот за дијалект на финскиот јазик.

Денес нема стандарден карелски јазик, па така секој писател си користи одреден дијалект. Пишаните норми биле развиени за севернокарелскиот, односно олонецкиот, тверскиот и лјудскиот дијалект. Сите дијалекти, освен тверскиот, се пишуваат на латиница.

## Класификација

Карелскиот е дел од балтофинските јазици, од семејството на уралски јазици. Јазикот е сроден со финскиот јазик. Финскиот и карелскиот имаат заеднички предок, пракарелскиот, кој се зборувал покрај брегот на езерото Ладога. Карелскиот создава дијалектен континуум со финскиот. Порано финските јазичари го сметале јазикот за дијалект на финскиот, но денес не е така. Покрај овие два, во оваа група е и естонскиот јазик.

## Распространетост

Карелскиот го зборуваат нешто над 30.000 лица во Русија, повеќето во Карелија. Карелскиот исто така се зборува во Финска, каде се проценува дека има околу 5.000 лица. Поради војните и регрутациите во минатото, Карелијците во Финска не сочинуваат една компаткна заедница, туку се расштркани низ земјата.

### Статус

Во Република Карелија јазикот е признат за малцински јазик. Од 1990-те има движење во Републиката кое се залага за давање службен стгатус на јазикот во Карелија. Карелијците во Тверската област имаат национално-културна автономија и имаат право на употреба на карелскиот во училиштата и медиумите. Во Финска, јазикот е признат како нерегионален национален малцински јазик.

## Поврзано

* Република Карелија
* Русија
* Карелијци
* Фински јазик

## Наводи

## Надворешни врски
# Калемење

Црешово дрво со калемено стебло од вишна во овоштарник во с. Сирково, Тиквешко.
**Калемење** — еден од начините на вегетативно размножување кај растенијата. Со калемење по вештачки пат се спојуваат два дела од исти или од различни видови на растенија. Честопати заради неродност, воведување нова перспективна сорта или др. се укажува потреба од калемeње на растенијата. По калемењето, делот од растението што се наоѓа во почвата на кој се врши калемење се нарекува подлога, делот се калеми на подлогата се нарекува калем (питомка). Калемeњето на овошките најчесто се изведува рано напролет, пред или во почетокот на растителността, претежно во март-април кога нема соко - движење и лесно се одвојува кората, но некои начини на калемење се вршат во напредна растителност.
# Германски авиовселенски центар

Германски авиовселенски центар
*Deutsches Zentrum für Luft- und Raumfahrt e.V.*|  |
| Основана | 1969 |
| Главен штаб | Бон-Оберкасел |
| Управник | Јохан-Дитрих Вернер |
| Буџет | $1,242 милијарди |

**Германскиот авиовселенски центар** или **ДЛР** (германски: *Deutsches Zentrum für Luft- und Raumfahrt e.V.* или *DLR*) е германски национален истражувачки центар за авијација и вселенски летови. Член е на здружението Хелмхолц.

Во своите истражувачки и развојни проекти се вклучени исто така и национални и меѓународни кооперативни програми. Централниот штаб на ГВЦ се наоѓа во Бон. Се финансира од германскиот буџет со 846 милиони € (1,242 милијарди $).

## Надворешни врски

* Портал
* DLR Oberpfaffenhofen
* DLR School Lab *Schülerlabor*
* Website of the Washington DC DLR Office
* Helmholtz Community (HGF)
* DLR Homepage English
# Олимп

| Олимп |
| --- |
|  Олимп гледан од Литохоро |
| Висина | &100000000000029190000002.919 м |
| Место | Грција |
| Прво освојување | 1913 |

**Олимп** (грчки: Όλυμπος) — планина што се наоѓа во Грција помеѓу Егејска Македонија и Тесалија, сместена неколку километри западно од Солунскиот Залив. Таа е највисоката планина во Грција (2917 м), во етничка Македонија и втора на Балканскиот Полуостров по Рила (2925 м). Често се нарекува и **Дом на боговите**. Уште од најстаро време Олимп бил граница меѓу Македонците и Грците.

Поради особените природни убавини, историското и научното значење на шумите и шумските предели на планината, богатството на растенија,еден дел со површина од 4 000 хектари, во 1938 година е прогласен за национален парк. Тој е и најстариот национален парк во Грција. Од 1981 година планината е под протекторат на УНЕСКО.

Врвот Митика
## Местоположба

Наоѓа се во јужниот дел на Балканскиот Полуостров крај брегот на Егејско Море, оддалечена на околу 100 км југозападно од Солун. Олимп изнесува околу 600 км2. Од исток на запад планината има должина 25 км, а од север на југ 28 км. Ги дели рамнините на Пиерија (Егејска Македонија) и Тесалија. Исто така и административно денес планината е поделена меѓу покраините Тесалија и Централна Македонија, околија Пиерија.

## Релјеф и земјишни облици

Релјеф
## Позначајни врвови

На планината постојат 46 врвови повисоки од 2000 метри и 47 повисоки од 1000 метри. Најзначајни врвови на Олимп се:

* Митика(Μύτικας) - 2917 м - највисок во Грција и втор на Балканот по Мусала.
* Сколио (Skolio) - 2905 м
* Стефани (Stefani) - 2910 м
* Скала (Skala) - 2866 м
* Свети Антон (Agios Antonis) - 2815 м
* Пророк Илија (Profitis Ilias) - 2803 м
* Тумба (Toumba) - 2785 м

Од повеќето од овие врвови се гледа голема површина - Пиерија на север, Солунскиот Залив на исток, на југ планината Кишава (Оса) и рамнината на Тесалија, а на запад до Пинд.

Врвови
## Геолошки состав

## Флора и фауна

Овде се забележани повеќе од 1700 видови растенија, што е околу 25% од целата флора на Грција. Голем е бројот на ендемските видови. Исто така има 32 видови цицачи, како дивокоза и диви свиња. Бројот на видовите птици е 108, клучувајќи и некои редки видови како Црн мршојадец (Aegypius monachus), Брадест мршојадец (Gypaetus barbatus), Еребица камењарка (Alectoris graeca), Шумски був (Strix aluco), Жолтоклуна галка (Pyrrhocorax graculus), Дрозд камењар (Monticola saxatilis), Снежно врапче (Montifringilla nivalis), Скалес лазач (Tichodroma muraria), Шареногуша завирушка (Prunella collaris) итн.

## Клима и туризам

Планината има доста посетители. Во зимскиот период, температурата се движи од -17 до -5 °C, а лете од -2 до 3 °C. По падините на планината е развиено и сточарството.

## Наводи

## Поврзано

* Олимп (Марс) - истоимена планина на планетата Марс, највисока во Сончевиот Систем

## Надворешни врски

* Олимп планина
* Географија на Грција
* Податоци за планината
# Едмунд Берк

| Едмунд Берк |
| --- |
|  |
| Едмунд Берк |
| Лични податоци |
| Занимање | писател, политичар, филозоф |

**Едмунд Берк** (англиски: *Edmund Burke*; 12 јануари 1730
 — 9 јули 1797
) — ирски државник роден во Даблин, исто така и писател, оратор и политички филозоф, кој по преселувањето во градот Лондон (1750) служел и како пратеник во Парламентот на Англија во период од 1766 до 1794 година, во Долниот дом.

Берк бил многу влијателен во политичката сфера во Велика Вританија, тој ги застапувал ставовите на црквата и давал важност на религијата како дел од моралниот живот. Овие негови гледишта се прикажани во неговата книга „Оправдување на природното општество“. Берк бил голем критичар на британскиот третман кон американските колонии, вклучувајќи ги и суровите даночни политики кои ги наметнувала круната. Познат е како голем поддржувач на правата на колонистите и сметал дека тие треба да се спротивстават на централната власт.

Тој бил поддржувач на реформите и верувал дека суверенитетот треба да му припадне на народот, а не на кралот.

Во книгата „Размисли за Француската револуција“, Берк вели дека Француската револуција го уништува ткивото на доброто општество, традиционалните институции на државата и го осудува прогонот на Католичката црква кој резултирал од револуцијата. Ова ќе го направи да стане клучна политичка фигура во кругот на конзервативците.

Негов политички противник бил Чарл Џејмс Фокс.

Берк ќе биде запаметен по големата поддршка кој ја дал на католичката еманципација, импичментот на Ворен Хејстинг и по цврстото спротивставување кон успехот на Француската револуција.

Во деветнаесеттиот век, Берк ќе добие јавно признание за неговото значење во сферата на политиката од страна на конзервативците, но и од либералите. Потоа, во XX век тој ќе биде широко прифатен како основач на современиот конзервативизам.

## Наводи
# Алберт Лорцинг

**Густав Алберт Лорцинг** (германски: *Gustav Albert Lortzing*, Берлин, 23 октомври 1801 - Берлин, 21 јануари 1851 )
**Густав Алберт Лорцинг** (германски: *Gustav Albert Lortzing*, Берлин, 23 октомври 1801 - Берлин, 21 јануари 1851 ) бил германски композитор.

## Кариера

Првично бил оперски пејач (тенор), но потоа акапела во Лајпциг, Виена и Берлин. Изградил еден вид на германска комична опера (Спиелопер), врз основа на германската "" и француската комична опера. Тој го составил најголемиот дел од 13те опери на неговото либрето, и тие биле популарни благодарение на нивниот талент, едноставност и национална насока. Многу од нив сè уште се работи на германскиот оперската сцена.

## Литература

* Dario Weißenhoffer: *Das Verzeichnis von Gustav Albert Lortzing (LoWV)* (*The Gustav Albert Lortzing Catalogue*) ISBN 3-89564-003-4
* Irmlind Capelle: *Chronologisch-thematisches Verzeichnis der Werke von Gustav Albert Lortzing (LoWV)* (*Chronological and Thematic Catalogue of Gustav Albert Lortzing's Works*) Studio, Köln 1994, ISBN 3-89564-003-4
* Irmlind Capelle: *Albert Lortzing. Sämtliche Briefe* (*Collected Correspondence of Albert Lortzing*) Bärenreiter, Kassel 1995, ISBN 3-7618-1178-0
* Hans Christoph Worbs: *Albert Lortzing*. Rowohlt, Reinbek 1980, ISBN 3-499-50281-X
* Heinz Schirmag: *Albert Lortzing. Glanz und Elend eines Künstlerlebens* (*Albert Lortzing: Glamour and Squalor of an Artist's Life*) Henschel, Berlin 1995, ISBN 3-89487-196-2
* Jürgen Lodemann: *Lortzing. Leben und Werk des dichtenden, komponierenden und singenden Publikumslieblings, Familienvaters und komisch tragischen Spielopernweltmeisters aus Berlin* (*Lortzing: Life and Work of the poem-writing, composing and singing darling of the audience, devoted father and comically tragic world champion of the Spieloper from Berlin*) Steidl, Göttingen 2000, ISBN 3-88243-733-2
* Jürgen Lodemann: *Oper – O reiner Unsinn – Albert Lortzing, Opernmacher* (*Opera – O Total Nonsense – Albert Lortzing, Opera-maker*) Edition WUZ, Nr. 19, Freiberg a.N. 2005

## Надворешни врски

* Текстови на Викиизворот:

	+ „Lortzing, Albert Gustav“ . *The American Cyclopædia*. 1879.
	+ „Lortzing, Gustav Albert“ . *Нова меѓународна енциклопедија*. 1905.
	+ „Lortzing, Gustav Albert“ . *Encyclopædia Britannica* (11. изд.). 1911.
	+ „Lortzing, Gustav Albert (англиски)“. *Encyclopedia Americana*. 1920.
* Слободни партитури од Алберт Лорцинг на проектот „Меѓународна библиотека на партитури“ (IMSLP)
* Алберт Лорцинг на Find a Grave (англиски)
# Престапна година

Шведски џебен календар од 2008 година што го прикажува 29 февруари
**Престапна година** (**високосна** или **интеркаларна** година) — година што има 366 дена наместо 365, односно, тоа е година која го содржи датумот 29 февруари.

Престапните години се начин за да се усогласат календарската година со астрономската година. Вистинската, односно астрономската година, која означува период за кој Земјата се завртува околу Сонцето, трае околу 365,2422 дена, така што при фиксиран календар со 365 дена, би дошло изместување на сезоните, односно годишните времиња. Едноставно кажано, доколку не се интервенира во пресметувањето на календарската година, со текот на времето би можело да се случи Нова Година да падне во лето, а грозјето би созревало во декември или јануари. Тоа се решава со вметнување (*интеркалација*) на еден дополнителен ден, кој ја зголемува годината на 366 дена. Во јулијанскиот и грегоријанскиот календар, тој ден се додава на февруари, кој во престапна година трае 29, наместо 28 дена.

Сите престапни години се деливи со бројот 4, освен оние кои се делливи и со 100, на коишто се додаваат годините делливи со 400. Тоа значи дека годините 1800, 1900 и 2100 не се престапни, додека годините 1600, 2000, и 2400 се престапни.

## Наводи